གང་ལྟར་དེ་ནས་བཟུང་རེབ་གོང་ནས་མི་རིགས་ཀྱི་ལ་རྒྱའི་མེ་དཔུང་ཆད་མ་མྱོང་།༡༩༨༩ལོར་པེ་ཅིན་ནས་སློབ་ཕྲུག་ཚོས་ཞི་རྒོལ་བྱེད་བཞིན་པའི་སྐབས།རེབ་གོང་རོང་བོ་དགོན་ཆེན་ནས་ཀྱང་ཧོར་ཟླ་༤ཚེས༡༥ཉིན་ཡང་བསྐྱར་ཞི་བའི་ངོ་རྒོལ་ཆེན་པོ་ཞིག་བྱས་ཏེ།ཁུལ་ཐོག་གི་ལས་ཁུང་ནང་བར་དུ་སོང་པས།སྐབས་དེར་འཛིན་བཟུང་བྱས་བའི་མི་དེང་སང་ནུབ་བྱང་མི་རིགས་སློབ་ཆེན་གྱི་དགེ་རྒན་ཆུ་སྐྱེས་བསམ་གཏན་དང་།དེང་སང་ཨོ་སི་ཊི་ལེ་ཡར་བཞུགས་པའི་ཆབ་སྲིད་བཙོན་ཟུར་བསྟན་འཛིན་ཆོས་རྒྱལ་ལམ་རིན་ཆེན་གྲགས་པ་མདོ་བའི་བསྟན་འཛིན་གསུམ་རེད།སྐབས་ཐོག་དེར་ང་རང་ཕ་ཡུལ་དང་ཁ་དགྱེས་ཏེ་རྒྱ་གར་དུ་སླེབས་ཟིན་པས།སྐབས་དེའི་གནས་ཚུལ་ཅི་བཞིན་མི་ཤེས་པའི་བྲིས་མེད་མོད།འོན་ཀྱང་སྐབས་ཐོག་དེར་པཎ་ཆེན་རིན་པོ་ཆེ་སྐུ་འཚོ་བཞུགས་མིན་ན་ཡང་།མཚོ་སྔོན་གྱི་བདེ་སྲུང་ལས་ཁུང་གི་མགོ་གཙོ་བློ་བཟང་སྙན་གྲགས་ལགས་རང་འཇགས་རེད།